9. ΑΝΑΓΚ. ΝΟΜΟΣ υπ΄ αριθ. 2260 της 21/26 Μαρτ. 1940 (ΦΕΚ Α΄ 99) Περί αντικαταστάσεως μη χρησιμοποιησίμου υλικού του στρατού δι΄ ετέρου χρησίμου τοιούτου. Άρθρ.1.-Επιτρέπεται εις τον Υπουργόν των Στρατιωτικών κατόπιν γνωμοδοτήσεως του Γενικού Επιτελείου Στρατού και μετ΄ απόφασιν του Ανωτάτου Συμβουλίου Εθνικής Αμύνης όπως ενεργή την αντικατάστασιν υλικού του Στρατού μη χρησιμοποιησίμου ως έχει δι΄ ετέρου χρησίμου τη Στρατιωτική Υπηρεσία. Άρθρ.2.-Η εν άρθρ. 1 αντικατάστασις του υλικού ενεργείται καθ΄ ένα των εξής τρόπων: 1.Δι΄ ανταλλαγής, πραγματοποιουμένης μετά πλειοδοτ. διαγωνισμόν, η και άνευ αυτού δια συμβάσεως μεταξύ του Ελληνικού Δημοσίου εκπροσωπουμένου υπό του Υπουργού των Στρατιωτικών και Βιομηχανικών Οίκων της Ημεδαπής η Αλλοδαπής, εφ΄ όσον δια της τοιαύτης ανταλλαγής ήθελεν εξασφαλίζεσθαι η προμήθεια χρησίμου υλικού αξίας καλυπτούσης την αξίαν του μη χρησιμοποιησίμου υπό ανταλλαγήν τοιούτου. Εν τη καταρτισθησομένη συμβάσει καθορισθήσονται πάντες οι απαιτούμενοι δια την εκτέλεσιν αυτής όροι και πάσαι αι αναγκαίαι προς τούτο λεπτομέρειαι. Ο προσδιορισμός της αξίας του προς ανταλλαγήν μη χρησιμοποιησίμου υλικού και ο τοιούτος της του υπό προμήθειαν κατά τα ανωτέρω χρησίμου τοιούτου γίνεται υπό του Υπουργού των Στρατιωτικών δι΄ αποφάσεώς του, λαμβανομένης μετ΄ έγγραφον της αρμοδίας Διευθύνσεως του Υπουργείου Στρατιωτικών εισήγησιν. 2.Δι΄ εκποιήσεως του εν λόγω υλικού δια δημοσίου πλειοδοτικού διαγωνισμού ή προχείρου τοιούτου. Διάθεση Άχρηστου Υλικού 36.Ζ.θ.9-10 Το εκ της εκποιήσεως τίμημα κατατίθεται υπό του Υπουργείου Στρατιωτικών εις την Τράπεζαν της Ελλάδος επ΄ ονόματι και δια λογαριασμόν του Ταμείου Εθνικής Αμύνης ή του Υπουργείου Στρατιωτικών και διατίθεται κατά τας κειμένας περί τούτου διατάξεις προς προμήθειαν αποκλειστικώς και μόνον πολεμικού υλικού ή άλλου υλικού απαραιτήτου δια την κατασκευήν πολεμικού υλικού. Άρθρ.3.-Το κατά τας διατάξεις του παρόντος Νόμου εκ της ανταλλαγής ή εκποιήσεως προϊόν δεν περιέρχεται εις τα Μετοχικά Ταμεία, υπέρ ων γίνεται μόνον η επί της αξίας του προμηθευθησομένου υλικού κεκανονισμένη κράτησις. 